# Shurayukihime

Shurayukihime és un manga guionitzat per Kazuo Koike i il·lustrat per Kazuo Kamimura publicat al principi de la dècada de 1970 a la revista Weekly Playboy. Pertany a l'escola de manga del gekiga. Va ser adaptat poc després a una pel·lícula Shurayukihime (pel·lícula) (1973). I el 2006 es publicar un manga seqüela de la primera sèrie, amb el dibuixant Ryoichi Ikegami i consistint en un sol volum.
Ha sigut publicat per Dark Horse Comics en quatre volums en anglès sota el títol de Lady Snowblood.

## Argument
### Primera sèrie

La protagonista, Yuki, és la titular "princessa infernal de la sang" (un nom que és un joc de paraules fent referència a Blancaneus), una experta assassina que treballa per encàrrec. Yuki, a més, vol venjar-se.
Sa mare, Sayo, l'havia parit en una presó perquè la seua filla la venjara per haver sigut víctima d'un grup d'homes que havien matat el seu fill i el seu marit i l'havien violada a ella. Quan donà a llum a Yuki, mor, no sense abans haver-li fet jurar a una dona que li explicara a la seua filla que havia de venjar-la.

### Segona sèrie

Situada en un temps posterior, Yuki coneix la cruel repressió de l'Imperi Japonès contra les classes populars i els anarquistes. Yuki es fa amiga de Noe, que és morta pel Kenpeitai, un òrgan militar repressiu. Yuki acaba finalment amb tots els membres d'aquest òrgan.

## Anàlisi

La història transcorre durant l'era Meiji, mesclant ficció i realitat. Així, fica referències precises del moment històric.
Destaca també un factor sexual: la història transcorre principalment en un bordell del districte de Yoshiwara i hi ha copioses escenes de nuets i sexe (en alguns casos sexe lèsbic). Contràriament al que es podria pensar de l'autor, la protagonista no és violada però sí apareixen escenes de seducció i algun cas de violació i venjança. També destaca el fet que la protagonista és una verge per jurament amb una característica asexualitat i viola altres dones fins a un cos on obliga un home a violar-ne.
En l'aspecte sexual destaca un capítol en el que apareixien unes "dones de bambú" ("dakikago") que recorden a les dakimakura inventades posteriorment.

### La protagonista

La protagonista compleix l'arquetip que més endavant seria la xica robòtica assassina i freda. Jason Thompson explica que Yuki és un personatge arquetípic de dona sexi tremenda. I no arriba a lluitar contra una altra dona que li supose un repte.
Destaca el contrast entre bellesa i violència de Yuki, sent una representació de la dona forta i independent i alhora una antiheroina.

## Crítiques

Tom Rosin, de Manga Life, considerà l'obra "un altre drama de venjança a sang freda de l'autor de Lone Wolf", i digué que gaudí la mescla de mondernització occidental i tradicionalisme japonès. W.E Wallo, de blogcritics.org, troba la traducció a l'anglès dèbil comparada a la traducció d'una altra obra de l'autor, Lone Wolf and Cub, així i tot la recomana per als fans d'aquesta. De manera similar a Tom Rosin, celebra la dicotomia est-oest que prevaleix en els còmics.

## Referències

* 1 2 3 4 5 6 7 8 Thompson, Jason «House of 1000 Manga - Lady Snowblood». Anime News Network, 23-01-2014 [Consulta: 29 novembre 2018].
* 1 2 3 Malasomma, 2017, p. 101.
* ↑ Malasomma, 2017, p. 110.
* ↑ Vasko, Jillian. What’s Past is Prologue: Filming Fascism and the Family in Japan and West Germany in the 1970s. (Tesi de màster). Concordia University., 2017, p. 53.
* 1 2 Malasomma, 2017, p. 100.
* 1 2 Malasomma, 2017, p. 120.
* ↑ Bolton, Matthew «"Like Oil and Water": Adaptation as Textuality, Intertextuality, and Metatextuality in Lady Snowblood (Fujita, 1973)». Studies in 20th & 21st Century Literature, 42, 1, 20-09-2017, pàg. 1. DOI: 10.4148/2334-4415.1976.
* ↑ Shurayuki, 2017, p. 101.
* ↑ Ndalianis, Angela «Why Comics Studies?». Cinema Journal, 50, 3, 2011, pàg. 114.
* ↑ Macdonald, Christopher «Lady Snowblood from Dark Horse». Anime News Network, 12-05-2005 [Consulta: 29 novembre 2018].
* ↑ Dacey, Katherine. «7 Short Series Worth Adding to Your Manga Bookshelf». Manga Bookshelf. [Consulta: 29 novembre 2018].
* ↑ Malasomma, 2017, p. 121.
* ↑ Malasomma, 2017, p. 122.
* ↑ Malasomma, 2017, p. 115-119.
* ↑ Malasomma, 2017, p. 113.
* ↑ «Jason Thompson's House of 1000 Manga - Battle Angel Alita». Anime News Network, 09-12-2010 [Consulta: 29 novembre 2018].
* ↑ Rosin, Tom. «Lady Snowblood v1: The Deep-Seated Grudge». Manga Life, 01-11-2005. Arxivat de l'original el 2006-02-19. [Consulta: 8 abril 2008].
* ↑ Wallo, W.E. «Graphic Novel Review: Lady Snowblood Vol. 1». blogcritics.org, 17-11-2005. Arxivat de l'original el 2008-06-12. [Consulta: 8 abril 2008].; archived at the "Wayback Machine" .

## Bibliografia

* Malasomma, Martina. Neve di sangue, la vendetta di Shurayuki hime. Analisi dei film, del manga e delle tematiche principali (Tesi). Università Ca' Foscari Venezia, 2017.